tartuNLP/wikipedia-smugri-20251201 huggingface dataset:
Länsi-Pohjan keskussairaala

Länsi-Pohjan keskussairaala sijaitsee Sauvosaaren kaupunginosassa Kemissä. 
Historia.
Sairaala perustettiin vuonna 1938 nimellä Kemin yleinen sairaala. Sairaalan rakentaminen käynnistyi samana vuonna ja sairaala valmistui talvisodan aiheuttaman viivästyksen vuoksi vasta 1940. Sairaalan ensimmäisen osan suunnittelijana toimi arkkitehti Uno Ullberg. Tyyliltään viisikerroksinen luonnonvalkoiseksi rapattu betoni- ja tiilirakennus edustaa 1930-luvun funktionalismia. Vanhaa osaa on sittemmin laajennettu saman tyylisillä vuodeosastosiivellä 1971 ja kaksikerroksisella synnytys- ja silmäosastolla 1987. Molemmat laajennukset ovat arkkitehtien Eva ja Jaakko Paatelan suunnittelemia.
Henkilökunnalle rakennettiin asuntoja 1950–luvun lopulla. Vuonna 1956 valmistuivat kaksikerroksinen lääkäritalo ja kuusikerroksinen pistetalo. Toinen pistetalo valmistui 1958. Pistetalojen soluhuoneistot on myöhemmin muutettu yksiöiksi.
Kemin kauppatorin viereen rakennettiin 1973 sairaalan mittavin laajennus: vanhasta tyylistä poikkeava kaksikerroksinen tasakattoinen betonielementtirakennus, joka niin ikään on Eva ja Jaakko Paatelan suunnittelema.
Teatteria vastapäätä valmistui vuonna 2022 psykiatriatalo: alkuperäisen suojellun rakennuksen valkoisuutta heijastava tehostevärein jäsennelty uudisrakennus, jonka arkkitehdit ovat Esa Säkkinen ja Jaakko Vänttilä. Rakennuksen erikoisuus on 2-kerroksinen kokonaisuus, joka on kauttaaltaan nostettu pilareilla maasta yli 5 m korkeuteen vanhemman siipirakennuksen ylle. Uusi psykiatriatalo aloitti toimintansa syksyllä 2022 ja se korvasi kokonaan Tornion Keroputaan sairaalan.
Sairaalaa käytettiin sotien aikana saksalaisten joukkojen sotasairaalana.
Osa sairaalan palveluista on ulkoistettu Mehiläinen Länsi-Pohja Oy:lle, joka on hyvinvointialueen sekä Mehiläinen Oy:n omistama yhteisyritys. Ulkoistus on tehty joulukuussa 2017 ja sen kesto on 15 vuotta. 
Synnytysosaston toiminta päättyi vuodenvaihteessa 2024-25. Jatkossa synnyttäminen onnistuu Rovaniemellä Lapin keskussairaalassa ja Oulussa yliopistollisessa sairaalassa.
Benjamin Huggel

Benjamin Huggel (s. 7. heinäkuuta 1977) on sveitsiläinen pelaajauransa jo lopettanut jalkapalloilija. Hän oli pelipaikaltaan puolustava keskikenttäpelaaja. Huggel edusti suurimman osan urastaan Raiffeisen Super Leaguessa pelaavaa FC Baselia, mutta vuosina 2005-2007 hän pelasi Bundesliigan Eintracht Frankfurtissa. Huggel pelasi Sveitsin jalkapallomaajoukkueessa vuosina 2003-2010.
Seurajoukkueura.
FC Baselissa ammattilaisuransa vuonna 1998 aloittanut Huggel voitti ensimmäisen Basel-jaksonsa aikana kaksi kertaa Sveitsin cupin, kolme kertaa Sveitsin liigan sekä kerran Uhren Cupin. Vuonna 2005 hän siirtyi Bundesliiga-seura Eintracht Frankfurtin riveihin. Hän teki kahden Saksan-kauden aikana vain yhden maalin. Vuonna 2007 Huggel palasi Baseliin, jonka riveissä hän voitti vielä Sveitsin cupin kolme kertaa, Sveitsin liigan neljä kertaa ja Uhren Cupin kaksi kertaa. Hän lopetti uransa kauden 2011-12 päätteeksi.
Maajoukkueura.
Huggel pelasi Sveitsin jalkapallomaajoukkueessa vuosina 2003-2010 41 ottelua ja teki kaksi maalia. Hän kuului joukkueeseen vuosien 2004 ja 2008 EM-kisoissa sekä MM-kisoissa 2010. Hän pelasi Sveitsin kaikki ottelut vuosina 2004 ja 2010, kun taas 2008 hän ei päässyt kentälle lainkaan. Vuonna 2005 hän sai kuuden ottelun pannan potkaistuaan Turkin valmentajaa, eikä näin päässyt osallistumaan MM-kisoihin 2006.
Liperin kirkonkylä

Liperin kirkonkylä on Liperin kunnan keskustaajama ja kirkonkylä. Tilastokeskuksen taajama-aluerajauksen mukaan Liperin keskustaajaman pinta-ala oli 3,66 neliökilometriä ja väkiluku 1 410 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Kirkonkylässä sijaitsevat muun muassa Liperin kirkko, kirjasto, koulu, kunnanvirasto, terveysasema, apteekki ja Tokmanni. Lähin rautatieasema on Viinijärven rautatieasema 20 kilometrin päässä. Kirkonkylän vesitorni on muodoltaan kartiomainen.
Liperin kaksi muuta taajamaa ovat Viinijärvi ja Ylämylly.
Etyylidiatsoasetaatti

Etyylidiatsoasetaatti (C4H6N2O2) on diatsoetikkahapon ja etanolin muodostama esteri. Yhdistettä käytetään valmistettaessa muita orgaanisia yhdisteitä orgaanisella synteesillä.
Ominaisuudet.
Etyylidiatsoasetaatti on huoneenlämpötilassa keltainen nestemäinen aine. Se on alifaattiseksi diatsoyhdisteeksi suhteellisen stabiili, mutta voi räjähtää kuumennettaessa tai väkevien happoliuosten vaikutuksesta. Yhdiste liukenee vain pieniä määriä veteen, mutta liukenee paremmin etanoliin, dietyylieetteriin, asetoniin ja bentseeniin.
Laimea suolahappo hajottaa yhdisteen typpikaasuksi ja etyyliglykolaatiksi ja väkevän suolahappoliuoksen vaikutuksesta muodostuu typpeä ja etyyliklooriasetaattia.
Valmistus ja käyttö.
Etyylidiatsoasetaattia voidaan valmistaa glysiinin etyyliesteristä ja natriumnitriitistä. Reaktio suoritetaan noin 0 °C:n lämpötilassa.
Etyylidiatsoasetaattia käytetään valmistettaessa muita orgaanisia yhdisteitä. Kuumennettaessa se muodostaa karbeenin, joka reagoi alkeenien kanssa muodostaen syklopropaanin johdannaisia ja imiinien kanssa muodostaen atsiridiinijohdannaisia. Etyylidiatsoasetaattia voidaan käyttää myös rengasrakenteisten ketonien homologaatioihin, joissa renkaan koko suurenee yhdellä hiiliatomilla ja β-ketoestereiden synteesiin. Yhdiste reagoi myös eteenin kanssa pyratsoliinijohdannaiseksi ja etyynin kanssa pyratsolirakenteiseksi yhdisteeksi.
Rukajärven rintamatunnus

Rukajärven rintamatunnus eli "Rukajärven miesten merkki" on kenraalimajuri Erkki Raappanan johtamien Rukajärven suunnalla jatkosodassa taistelleiden joukko-osastojen epävirallinen tunnus. Se koostuu R-kirjaimesta ja itään osoittavasta miekasta kuvaamassa korpisoturien etenemistä erämaiden halki itään kohti Rukajärveä. Kuva-aiheen reunoilla olevat karhunkäpälät ja ketjut viittaavat heimosotien aikaiseen Itä-Karjalan vaakunaan.
Merkki syntyi vuoden 1941 lopulla 14. divisioonan joukko-osastojen keskuudessa pidetyn suunnittelukilpailun kautta. Kilpailun parhaiksi ehdotuksiksi valittiin alikersantti Martti Sonkamon ja kersantti Bo Bjurströmin ehdotukset. Niitä yhdistellen valistusupseeri, luutnantti Matti Viherjuuri sommitteli merkin muotoon, jonka palkintolautakunta hyväksyi toteutettavaksi. Lautakunnan jäsenenä oli muiden muassa majuri Pentti Perttuli.
Rintamamerkkiä valmistettiin hopeanvärisestä metallista kahta eri kokoa. Merkkiä pidettiin asepuvussa tai komentohihnassa. Valistusupseeri Viherjuuri valmisti merkin myös 16 sentin läpimittaiseksi kohokuvaksi. Sitä jäljennettiin puhdetyönä mäntypuusta veistämällä tuhansia kappaleita.
Israel Castro

Israel Castro Macías (s. 20. joulukuuta 1980) on meksikolainen jalkapalloilija, joka edustaa Primera División de Méxicossa pelaavaa Club Deportivo Guadalajaraa. Hän on pelipaikaltaan keskikenttäpelaaja. Castro on edustanut koko uransa meksikolaisseuroja. Meksikon jalkapallomaajoukkueessa hän pelasi vuosina 2007–2012.
Seurajoukkueura.
Castro aloitti ammattilaisuransa Club Universidad Nacionalissa vuonna 2002. Hän pelasi seurassa peräti kymmenen kautta ja oli myös seuran kapteeni. Hän voitti Meksikon liigan Aperturan kerran ja Clausuran kolme kertaa. Hän teki ratkaisevan maalin Real Madrid CF:ää vastaan Trofeo Santiago Bernabéun loppuottelussa 2004 ja johdatti joukkueensa voittoon. Vuonna 2011 Castro siirtyi Cruz Azuliin, jossa hän viihtyi kaksi kautta ennen kuin siirtyi nykyiseen seuraansa Guadalajaraan.
Maajoukkueura.
Castro teki debyyttinsä Meksikon jalkapallomaajoukkueessa vuonna 2007. Hän pelasi maajoukkueen paidassa 48 ottelua ja teki yhden maalin. Hän kuului joukkueeseen vuoden 2010 MM-kisoissa.
Itä–Länsi-ottelu 1960

Vuoden 1960 pesäpallon miesten Itä–Länsi-ottelu pelattiin Hesperiassa 18. syyskuuta. Tämä oli kaikkiaan 26. Itä–Länsi-ottelu ja yhdeksästoista ja viides perättäinen, joka pelattiin Helsingissä. Katsojamääräksi ilmoitettiin 3 754. 
Kolmas nuorten Itä–Länsi-ottelu pelattiin Ilmajoella ja se päättyi Lännen 2–3-voittoon.
Miesten Itä–Länsi.
Vaihtolukkariksi valittu PT:n Rauno Mäntynen loukkasi oikean kätensä kyynärpään niin pahasti, ettei voinut osallistua otteluun.
Avausheiton suoritti SVUL:n puheenjohtaja Akseli Kaskela.
Juoksulista.
Länsi aloitti sisällä.
Jabari Parker

Jabari Ali Parker (s. 15. maaliskuuta 1995 Chicago, Illinois) on yhdysvaltalainen koripalloilija, pelipaikaltaan pääasiassa iso laitahyökkääjä.
Elämä ja ura.
Parker pelasi yliopistokoripalloa Duken joukkueessa. Milwaukee Bucks varasi hänet NBA:han , missä hän oli kärkinimiä ja tilaisuuden mahdollinen ykkösvaraus. Parker edusti ensimmäiset neljä NBA-vuottaan Bucksia. Hän kärsi vuosina 2015 ja 2017 eturistisidevammasta.
Heinäkuussa 2018 chicagolaislähtöinen Parker siirtyi Chicago Bullsiin kaksivuotisella ja 40 miljoonan dollarin arvoisella sopimuksella jälkimmäisen vuoden oltua joukkueen päätettävissä. Parkerin oli tarkoitus pelata Bullsissa pienen laitahyökkääjän pelipaikkaa, mihin hän oli tottunut kahdella edellisellä kaudellaan. Joulukuussa tapahtuneen valmentajanvaihdoksen jälkeen Parkerin peliaika tyrehdytettiin.
Helmikuun siirtotakarajalla 2019 Bulls vaihtoi Parkerin, Bobby Portisin ja vuoden 2023 toisen kierroksen varausvuoron Washington Wizardsin Otto Porteriin. Kesällä 2019 hän siirtyi Atlanta Hawksiin.
Parkerin isä Sonny Parker pelasi myös NBA:ssa.
Angel Haze

Angel Haze (oik. Raykeea Angel Wilson, s. 10. heinäkuuta 1992 Detroit) on yhdysvaltalainen rap-artisti, jonka levyjä on julkaistu Republic Records- ja Island-levymerkeillä.
Hän syntyi Detroitissa ja eli lapsuutensa helluntailaisessa yhteisössä. Muutettuaan perheensä mukana New Yorkiin 16-vuotiaana hän alkoi harrastaa rap-musiikkia.
Vuonna 2013 Angel Haze oli kolmantena BBC:n "Sound of 2013" -listalla ja ehdolla O Music Awards -tapahtuman "Best Web-Born Artist" -sarjassa.
Angel Haze esiintyi Helsingissä Tavastia-klubilla heinäkuussa 2014 ja Flow-festivaalilla elokuussa 2013.
Angel Haze on sosiaaliselta sukupuoleltaan agender ja seksuaalisuudeltaan panseksuaali.
Vino Show

Vino Show on Nelosella esitetty viihdeohjelma, jossa neljä vakionäyttelijää ja kaksi vierailevaa näyttelijää osallistuivat improvisoituihin ja käsikirjoitettuihin tehtäviin. Ohjelmaa juonsi Robin Svartström ja vakionäyttelijöinä toimivat Niina Lahtinen, Minttu Mustakallio, Eero Ritala ja Ville Virtanen. Ohjelmassa näyttelijät osallistuivat erilaisiin tehtäviin. Jaksot huipentuivat improvisoituun kohtaukseen, joka esitettiin 22 asteen kulmaan kallistetussa lavasteessa.
Ohjelman ensimmäinen kausi kuvattiin elokuussa 2014, ja se esitettiin 28. syyskuuta – 30. marraskuuta. Toinen kausi nauhoitettiin joulukuussa 2014 ja esitettiin Nelosella 28. maaliskuuta – 30. toukokuuta 2015.
"Vino Show" perustuu ranskalaiseen formaattiin "Vendredi, tout est permis avec Arthur".
Trevi

Trevi on Rooman toinen rione, jota ympäröivät lännessä Pigna, pohjoisessa Colonna, Ludovisi ja Sallustiano, idässä Castro Pretorio sekä etelässä Monti. Sen koko on noin 55 hehtaaria, väkiluku 2 500 ja väestötiheys 4 600 asukasta neliökilometrillä (2013). Siihen kuuluu suurin osa Quirinalisin kukkulasta sekä kukkulan länsipuolinen alue Via del Corsolle asti.
Trevi tunnetaan ehkä parhaiten turistien suosimasta Fontana di Trevin suihkulähteestä, josta on tullut koko Rooman symboli. Kaupunginosassa sijaitsee myös useita vaikuttavia palatseja, kuten barokkityylinen Palazzo Barberini ja Italian presidentin virka-asuntona toimiva Palazzo del Quirinale. Merkittävimpiä kirkkoja ovat alueen pääkirkko Santi XII Apostoli sekä barokkityyliset San Marcello al Corso (1603) ja Santa Susanna alle Terme di Diocleziano (1683). Trevin koillisosassa sijaitseva Piazza Barberini on kuuluisa kahdesta Berninin suunnittelemasta suihkulähteestä, Fontana del Tritonesta ja Fontana delle Apista.
Rajat.
Trevin rajat suhteessa naapurikaupunginosiin ovat seuraavat:
Jääkiekon alle 18-vuotiaiden maailmanmestaruuskilpailut 2015

Jääkiekon alle 18-vuotiaiden maailmanmestaruuskilpailut 2015 järjestettiin Sveitsissä 16.–25. huhtikuuta 2015. Kyseessä olivat järjestyksessään 17. jääkiekon alle 18-vuotiaiden maailmanmestaruuskilpailut.
Yhdysvallat voitti mestaruuden voitettuaan Suomen loppuottelussa, jatkoajalla luvuin 2–1. Pronssia saavutti Kanada voittamalla Sveitsin luvuin 5–2.
Lopputulokset.
Pääsarjan kisat &lt;br&gt;&lt;br&gt;
1. divisioona &lt;br&gt; A-Lohko 
 B-lohko 
2. divisioona &lt;br&gt; A-lohko 
 B-lohko 
3. divisioona&lt;br&gt; A-lohko
 B-lohko 
Tilastot.
Palkinnot.
Paras pelaaja
Tähtikentällinen
IIHF:n valitsemat parhaat pelaajat
Ludovisi

Ludovisi on Rooman kuudestoista rione, jota ympäröivät lännessä Campo Marzio, pohjoisessa Aurelianuksen muuri, idässä Sallustiano sekä etelässä Trevi ja Colonna. Sen koko on noin 33 hehtaaria, väkiluku 1 700 ja väestötiheys 5 200 asukasta neliökilometrillä (2013). Kaupunginosa sijaitsee Pincion kukkulan rinteellä.
Ludovisin paikalla sijaitsi Domenichinon suunnittelema Villa Ludovisin maaseutuhuvila, jonka maat liitettiin Rooman kaupunkiin vuonna 1886 yleisestä vastustuksesta huolimatta. Suurin osa villan rakennuksista ja puutarhoista tuhottiin uudisrakentamisen tieltä; jäljellä ovat enää Casino dell’Aurora ja Yhdysvaltain Italian suurlähetystönä toimiva Palazzo Margherita.
Nykyään kaupunginosa tunnetaankin parhaiten kaarevasta Via Vittorio Venetosta, josta tuli maailmankuulu Federico Fellinin "Ihana elämän" (1960) myötä. Katu johtaa Piazza Barberinilta Trevistä antiikinaikaiselle Porta Pincianalle Aurelianuksen muurilla, ja sen varrella on paljon hienoja hotelleja ja ulkoilmakahviloita. Lähellä Piazza Barberinia sijaitsee Santa Maria della Concezionen kirkko, joka on kuuluisa kapusiinimunkkien luilla koristelluista hautakammioistaan. Alueen länsiosassa, lähellä Campo Marziota on puolestaan rokokootyylinen luostarikirkko Sant’Isidoro a Capo le Case, joka on kuulunut 1600-luvulta lähtien irlantilaisille fransiskaaneille.
Rajat.
Ludovisin rajat suhteessa naapurikaupunginosiin ovat seuraavat:
D. B. Weiss

Daniel Brett (D. B.) Weiss (s. 23. huhtikuuta 1971 Chicago, Illinois, Yhdysvallat) on yhdysvaltalainen kirjailija sekä televisiotuottaja, -käsikirjoittaja ja -ohjaaja. Hän on luonut yhdessä David Benioffin kanssa HBO:lle fantasiatelevisiosarjan "Game of Thrones", jota esitettiin vuosina 2011–2019. Se perustuu George R. R. Martinin "Tulen ja jään laulu" -kirjasarjaan. Weissin oma esikoisromaani "Lucky Wander Boy" julkaistiin vuonna 2003.
Kertokaa siitä lapsillenne

Kertokaa siitä lapsillenne (alkuteos: "Om detta må ni berätta") on kouluopetukseen tarkoitettu tietokirja holokaustista. Kirjan nimi perustuu Raamatun Joelin kirjan (1:2–3) säkeisiin: "Kuulkaa tämä, te vanhimmat. Kuulkaa maan asukkaat. Onko tällaista tapahtunut teidän päivinänne tai teidän isienne päivinä? Kertokaa siitä lapsillenne, kertokoot he omille lapsilleen ja lapsenlapset seuraavalle sukupolvelle."
Kirja on syntynyt Ruotsissa 1990-luvun lopussa toteutetun "Levande historia" -tiedotuskampanjan tarpeisiin ja se on julkaistu 1998. Sen kirjoittivat tunnetut holokaustin tuntijat, Uppsalan yliopiston tutkijat Paul A. Levine ja Stéphane Bruchfelt. Tällöin teos julkaistiin ensi kertaa myös suomeksi ruotsinsuomalaisten koululaisten käyttöön. 
Suomen opetushallituksen kustantamaan, vuonna 2001 julkaistuun käännökseen lisättiin myös Suomea koskeva luku, jonka on kirjoittanut Jukka Hartikainen. Sysäyksenä suomenkielisen version syntyyn oli Ruotsin hallituksen vuonna 2000 järjestämä juutalaisten joukkotuhoa käsitellyt laaja valtionpäämiestason seminaari.
Sofie Gråbøl

Anne Sofie Gråbøl (oik. Graabøl; s. 30. heinäkuuta 1968 Fredriksberg, Tanska) on tanskalainen näyttelijä, joka on esiintynyt elokuvissa ja televisiosarjoissa 1980-luvulta alkaen. Hänen tunnetuin roolinsa on rikostutkija Sarah Lund TV-sarjasta "Rikos".
Elämäkerta.
Sofie Gråbøl kasvoi vasemmistolaismielisessä ympäristössä Fredriksbergissä. Hänellä ei ole varsinaista näyttelijäkoulutusta, vaan hän ryhtyi näyttelijäksi äitinsä rohkaisemana. Hän huomasi lehti-ilmoituksen, jossa etsittiin näyttelijöitä, ja sai ensimmäisen sivuroolinsa kansainvälisestä tuotannosta "Oviri" (1986), joka kertoi Paul Gauguinin elämästä. Samana vuonna hän sai pääroolin elokuvasta "Lapsuuteni katu" ja seuraavana vuonna sivuroolin elokuvasta "Pelle Valloittaja". Nämä roolit nostivat Gråbølin kansalliseen ja kansainväliseen maineeseen, mutta 1980-luvun lopulla roolityöt vähenivät ja Gråbøl opiskeli teologiaa ja työskenteli kirjakaupassa.
Seuraavalla vuosikymmenellä Gråbøl alkoi esiintyä myös televisiorooleissa. Uutta kansainvälistä mainetta toi toinen päärooli Ole Bornedalin jännityselokuvassa "Yövahti" (1994), josta tehtiin uusintaversio Hollywoodissa. Vuosikymmenen lopulla Gråbøl esiintyi myös komediarooleissa (mm. "Mifune"). Emmy-palkitussa TV-sarjassa "Nikolaj ja Julie" (2002–2003) hän esitti toista pääosaa.
Gråbølin tunnetuin rooli on rikostutkija Sarah Lund televisiosarjassa "Rikos". Sarja esitettiin ensimmäisen kerran vuonna 2008, ja päätösjaksoa seurasi yli kaksi miljoonaa tanskalaista. Sarja keräsi suosiota myös Britanniassa, Saksassa ja Hollannissa. Gråbøl esitti pääroolia myös toisella ja kolmannella tuotantokaudella sekä vieraili sarjan amerikkalaisessa uusintaversiossa "Jälkiä jättämättä" (2011), samoin kuin brittiläisessä TV-sarjassa "Todella upeeta". Viimeaikaisiin rooleihin kuuluvat naispääosat elokuvassa "I lossens time" (2013), joka perustuu Per Olov Enquistin näytelmään, sekä tosipohjaisessa koulukotidraamassa "Der kommer en dag" (2016). Brittiläisessä TV-sarjassa "Fortitude – ikiroudan kirous" (2015–) hän esittää Fortituden kuvernööriä.
Gråbøl on saanut lukuisia Robert- ja Bodil-palkintoja sekä Dannebrogin ritarikunnan kunniamerkin.
Gråbøl oli naimisissa Jakob Thuesenin kanssa 1994–2006, ja heillä on kaksi lasta.
Connor Wickham

Connor Wickham (s. 31. maaliskuuta 1993) on englantilainen jalkapalloilija, joka edustaa Englannin mestaruussarjassa pelaavaa Sheffield Wednesdayta lainalla valioliigajoukkue Crystal Palacesta. Pelipaikaltaan Wickham on kärkihyökkääjä. Hän on pelannut useissa Englannin nuorisomaajoukkueissa.
Ura.
Seurajoukkueura.
Ipswich Townissa ammattilaisuransa aloittanut Wickham nousi joukkueessa pelaamansa kolmen kauden aikana yhdeksi Englannin lupaavimmista nuorista pelaajista. Monet suurseurat, kuten Arsenal FC, tavoittelivat häntä, mutta hän päättikin vuonna 2011 siirtyä pienempään Sunderland AFC:hen. Wickham pelasi osan Sunderland-ajastaan lainalla, mutta talvella 2014 hän palasi takaisin Valioliigan jumboseuraan. Hän teki kaksi maalia Sunderlandin pelattua 2-2-tasapelin Manchester Cityä vastaan. Hän osui myöhemmin myös Chelsea FC:tä vastaan. Hänet nimettiin huhtikuussa 2014 Valioliigan kuukauden pelaajaksi. Kaudella 2014-2015 Wickham onnistui maalinteossa 36 pelissä viisi kertaa.
Heinäkuussa 2015 Wickham siirtyi Valioliigan Crystal Palaceen. Kevätkaudella 2020 hän on lainalla Mestaruussarjan Sheffield Wednesdayssa.
Maajoukkueura.
Alle 17-vuotiaiden riveissä Euroopan mestaruuden voittanut Wickham kuului vuosina 2010–2013 Englannin alle 21-vuotiaiden jalkapallomaajoukkueeseen. Hän pelasi joukkueessa 17 ottelua tehden kuusi maalia.
Moninin–Obuhovin samanlaisuusteoria

Moninin–Obuhovin samanlaisuusteoria kuvaa meteorologiassa tiettyjen rajakerrossuureiden (mm. keskituuli, lämpötila, ominaiskosteus) pystyprofiileja. Se voidaan ajatella laajennuksena logaritmisen tuuliprofiilin ennusteisiin. Siinä missä puhdas logaritminen profiili olettaa ilmakehän olevan neutraali, yrittää Moninin–Obuhovin teoria korjata lukuja sen mukaan, mikä on ilmakehän stabiilisuus. Nimitys "samanlaisuus" viittaa siihen, että teoria esittää rajakerroksen käyttäytyvän kaikkialla samaan tapaan. 
Neutraalissa tilanteessa tuulen pystygradientti on muotoa
formula_1
missä "z" on korkeus, formula_2 kitkanopeus ja "k" von Kármánin vakio (~ 0,4). Ei-neutraalissa tilanteessa Moninin–Obuhovin teoria esittää tätä korjattavaksi "universaalifunktiolla" formula_3, jolloin
formula_4
Tässä formula_5 on ilmakehän stabiilisuus ja "L" Obuhov-pituus. 
Universaalifunktiolle on olemassa vanhemmat, Joost Busingerin ja Arthur Dyerin tutkimuksiin perustuvat muodot, sekä uudemmat, John Wyngaardin (2010) päivittämät muodot. 
Businger–Dyer -muodot.
Universaalifunktio on dimensioton. Businger–Dyer -muodot perustuvat Kansasissa tehtyihin mittauksiin ja ovat stabiilille tilanteelle
formula_6
formula_7
ja epästabiilille tilanteelle
formula_8
formula_9
Korjattu tuuliprofiili.
Kun Moninin–Obuhovin muodot integroidaan puolittain korkeuden suhteen alkaen niin sanotusta rosoisuusparametrista "z0", saadaan
formula_10 
missä on lyhyyden vuoksi merkitty niin sanotut "korjausfunktiot" formula_11. Näin ollen esimerkiksi stabiilissa tilanteessa liikemäärän korjausfunktio on formula_12.
Lämpötilan ja kosteuden profiilit.
Lämpötilan ja kosteuden vertikaaliprofiileissa kitkatuulen korvaa skaalalämpötila formula_13 tai skaalakosteus formula_14, sekä tuulen korvaa potentiaalilämpötila tai ominaiskosteus. Tällöin universaalifunktionkin lauseke on erilainen.
formula_15
formula_16
Campo Marzio

Campo Marzio on Rooman neljäs rione, jota ympäröivät lännessä Tiberjoki, pohjoisessa Aurelianuksen muuri, idässä Ludovisi sekä etelässä Colonna, Sant’Eustachio ja Ponte. Sen koko on noin 88 hehtaaria, väkiluku 6 100 ja väestötiheys 6 900 asukasta neliökilometrillä (2013). Kaupunginosa sijaitsee antiikinaikaisen Campus Martiuksen pohjoisosassa, Tiberjoen sekä Pincion ja Quirinaliksen kukkuloiden välissä.
Antiikin roomalaiset rakensivat Campus Martiukselle useita rakennuksia ja muistomerkkejä, joista nykyaikaan ovat säilyneet Augustuksen mausoleumi ja rauhanalttari Ara Pacis. Kaupunginosan eteläosassa, Pincion länsirinteellä sijaitsevat kuuluisat Espanjalaiset portaat, joiden huipulla on Trinità dei Montin kirkko. Pohjoisessa, Aurelianuksen muurin vieressä on Piazza del Popolon uusklassinen aukio, jonka keskelle on pystytetty Egyptin Heliopoliista tuotu obeliski 13. vuosisadalta ennen ajanlaskun alkua. Aukion pohjoislaidalla ovat Carlo Rainaldin suunnittelemat kaksoiskirkot Santa Maria dei Miracoli ja Santa Maria in Montesanto (1681) sekä Santa Maria del Popolon kirkkomuseo (1099–1661), jossa on näytteillä maalauksia muun muassa Rafaelilta ja Caravaggiolta.
Rajat.
Campo Marzion rajat suhteessa naapurikaupunginosiin ovat seuraavat:
Silmienvaihtajat

Silmienvaihtajat oli joensuulainen yhtye, joka muistetaan lähinnä Jouni Mömmön Mana Manaa edeltäneenä yhtyeenä. Yhtye on nimetty Uuno Kailaan runon mukaan ja se toimi syksystä 1985 syksyyn 1986. 
Yhtye ei levyttänyt olemassaolonsa aikana mitään, mutta Mömmön syksyllä 1986 aloittama yhtye Mana Mana levytti myöhemmin suurimman osan Silmienvaihtajien tuotannosta. Silmienvaihtajien demo- ja keikkanauhoitteista julkaistiin vuonna 2011 albumi "1985–1986". Levyllä on keikkaversio Mana Manankin levyttämästä kappaleesta "Paniikki on ekstaasin veli", joka oli julkaistu jo vuonna 2000 Eastpop-CD-ROM:llä. Vuonna 2005 julkaistulla Riemu-levy-yhtiön kokoelmalevyllä on "Kesäaika"-kappaleen demoversio. Jouni Mömmön poistuttua yhteen riveistä yhtye vaihtoi nimekseen Kosmonauts. Se julkaisi kaksi albumia.
Matt Jarvis

Matthew Thomas "Matt" Jarvis (s. 22. toukokuuta 1986) on englantilainen jalkapalloilija, joka edustaa Valioliigassa pelaavaa Norwich Citya. Pelipaikaltaan Jarvis on vasen laitahyökkääjä. Hän on pelannut yhden ottelun Englannin jalkapallomaajoukkueessa.
Ura.
Seurajoukkueura.
Gillingham FC:ssä ammattilaisuransa aloittanut Jarvis siirtyi Wolverhampton Wanderersiin vuonna 2007. Hän pelasi seurassa kuusi kautta ja oli yksi joukkueensa tärkeimpiä pelaajia. Hän voitti seuran riveissä Englannin Mestaruussarjan vuonna 2009. Hänet valittiin fanien kauden pelaajaksi kaudella 2010-11. Wolwesin pudottua uudestaan Mestaruussarjaan 2012, siirtyi Jarvis Valioliigaan nousseeseen West Ham Unitediin. Kausilla 2012-2013 ja 2013-2014 Jarvis teki kummallakin 32 ottelussa kaksi maalia. Seuraavalla kaudella eli kaudella 2014-2015 hän pelasi vain 11 ottelua.
Jarvis siirtyi syyskuussa 2015 kauden kestävällä lainasopimuksella Norwich Cityyn. Norwich ilmoitti jouluaattona 2015 Jarvisin siirron muuttuvan pysyväksi siirtoikkunan auetessa tammikuussa 2016.
Maajoukkueura.
Jarvis pelasi ensimmäisen ja tähän mennessä ainoan maaottelunsa Englannin jalkapallomaajoukkueen paidassa maaliskuussa 2011, kun Englanti kohtasi harjoitusottelussa Ghanan. Hän tuli kentälle 70. minuutilla Jack Wilsheren tilalle ja oli näin ensimmäinen Wolverhamptonin pelaaja maajoukkueessa sitten vuoden 1990 ja Steve Bullin.
Alexander Kačaniklić

Alexander "Alex" Kačaniklić (s. 13. elokuuta 1991) on ruotsalainen jalkapalloilija, joka edustaa ranskalaisseura Nantesia. Hän on pelipaikaltaan vasen laitalinkki. Kačaniklić kuuluu Ruotsin jalkapallomaajoukkueeseen.
Ura.
Seurajoukkueura.
Liverpool FC:ssä nuorena pelannut Kačaniklić siirtyi Fulhamiin yhdessä Lauri Dalla Vallen kanssa, kun Fulhamin Paul Konchesky siirtyi Liverpooliin. Kačaniklić aloitti Fulhamissa maaliskuussa 2012. Sitä ennen hän oli ollut lainassa Watford FC:ssä. Maaliskuussa 2013 Kačaniklić lainattiin Burnley FC:hen, jossa hän pysyi runsaan kuukauden. Kaudella 2013-2014 Kačaniklić oli yksi Fulhamin luottopelaajista. Syyskuussa 2014 Kačaniklić siirtyi Englannin mestaruussarjaan pudonneesta Fulhamista syyskaudeksi 2014 Tanskan Superliigan FC Kööpenhaminaan, jossa hän pelasi ensimmäisen kerran Eurooppa-liigassa. Joulukuussa 2014 Kačaniklić palasi takaisin Fulhamiin.
Kesällä 2016 Kačaniklić siirtyi pelaamaan Ranskaan Nantesin joukkueeseen.
Maajoukkueura.
Kačaniklić pelasi ensimmäisen ottelunsa Ruotsin jalkapallomaajoukkueessa elokuussa 2012. Hän oli joukkueessa mukana vuoden 2014 MM-kisojen karsinnoissa. Itse kisoihin Ruotsi ei selviytynyt.
Richard Davalos

Richard Davalos (5. marraskuuta 1930 New York, New York – 8. maaliskuuta 2016 Burbank, Kalifornia) oli yhdysvaltalainen näyttelijä. Hän oli suomalaista ja espanjalaista sukuperää. 
Davalos aloitti uransa televisiossa 1950-luvun alussa. Hän näytteli muun muassa elokuvissa "Eedenistä itään" (1955), "Lannistumaton Luke" (1967), "Kellyn sankarit" (1970) ja "Something Wicked This Way Comes" (1983). Televisiossa hän näytteli muun muassa televisiosarjoissa "The Americans" ja "Perry Mason yllättää".
Vuonna 1955 Davalosille myönnettiin Theatre World Award -palkinto suorituksistaan Arthur Millerin Broadway-näytelmissä "Näköala sillalta" ja "A Memory of Two Mondays" (1955).
Sanotaan, että Davalos oli naimisissa kahdesti. Tanssija Ellen van der Hoevenin kanssa hänellä on kaksi tytärtä: näyttelijä-muusikko Dominique Davalos ja näyttelijä Elyssa Davalos. Myös hänen tyttärentyttärensä Alexa Davalos on näyttelijä.
Davalosin kuva on englantilaisen The Smiths -rockyhtyeen albumin "Strangeways, Here We Come" (1987) kansikuvassa sekä kokoelmalevyjen "Best... I" ja "...Best II" (1992) Yhdysvaltain painosten kansikuvissa."
Diane Neal

Diane Neal (s. 17. marraskuuta 1976 Alexandria, Virginia) on yhdys­valtalainen näyttelijä. Hänet tunnetaan muiden muassa televisio­sarjoista "" ja "NCIS Rikostutkijat". Ensin mainitussa hän esiintyi ensimmäisen kerran vierailevana tähtenä kolmannen tuotanto­kauden kymmenennessä jaksossa. Viidennen tuotanto­kauden viidennestä jaksosta lähtien hänellä oli vakituinen rooli apulais­syyttäjä Casey Novakina. Viimeisen kerran hänet nähtiin 13. tuotanto­kauden 18. jaksossa.
Varhainen elämä.
Diane Neal syntyi Virginian Alexandriassa, josta muutti perheensä mukana Littletoniin, Coloradoon isänsä saatua paikan liitto­valtion syyttäjänä Denverissä. Hän on perheen kolmesta tyttärestä nuorin. Nealin äiti on ammatiltaan matematiikan professori Denverin yliopistossa.
Ura.
Neal opiskeli malliksi, vuosina 1994–1999 hän yritti luoda itselleen uraa mallina.
Neal on esiintynyt lähinnä vierailevana tähtenä useissa muissakin televisio­sarjoissa sekä joissakin vähemmän tunnetuissa elo­kuvissa, kuten "Second Born", "Dirty Movie" ja "Santorini Blue".
Neal laittoi näyttelijän uransa tauolle vuonna 2015. Hänen toistaiseksi viimeinen roolinsa oli televisio­sarjassa Blue Bloods.
Neal oli ehdolla Yhdysvaltain edustajainhuoneen jäseneksi New Yorkin osa­valtiosta vuoden 2018 vaaleissa, mutta ei tullut valituksi.
Yksityiselämä.
Neal avioitui heinä­kuussa 2005 insinöörin ja entisen mallin Marcus Fitz­geraldin kanssa. Pari oli ollut tätä ennen kihloissa seitsemän vuotta. Liitto päättyi eroon vuonna 2014.
Constantiolus

Constantiolus (; eli 500-luvulla) oli itäroomalainen sotapäällikkö. 700- ja 800-luvuilla elänyt bysanttilainen kronikoitsija Theofanes kutsui häntä virheellisesti Constantinukseksi. Hänen isänsä oli Florentius, joka oli ehkä konsulina vuonna 515.
Vuonna 528 Constantiolus nimitettiin Moesian duxiksi ("dux Moesiae Secundae") ja magister militumiksi edellisen duxin kuoltua taistelussa. Samana vuonna hän johti yhdessä Ascumin ja Godilasin kanssa armeijaa, joka kukisti Scythiaan ja Moesiaan hyökänneet bulgaarit. Voiton jälkeen toinen bulgaariarmeija kuitenkin kukisti roomalaiset, ja Ascum ja Constantiolus jäivät vangiksi. Bulgaarit vapauttivat Constantioluksen lunnaita vastaan, jotka keisari Justinianus maksoi. Aikalaiskronikoitsija Johannes Malalaksen mukaan summa oli 10 000 solidusta, mutta Theofanes puhuu 1 000 soliduksesta.
Callinicumin taistelun tappion jälkeen keväällä 531 keisari Justinianus lähetti Constantioluksen valtakunnan itäosiin tutkimaan sotapäällikkö Belisariuksen toimintaa. Syytteet Belisariusta vastaan hylättiin, mutta tämä joutui luopumaan virastaan. 
Nika-kapinan aikana tammikuussa 532 Justinianus lähetti Constantioluksen rauhoittelemaan kapinoivia väkijoukkoja, ja myöhemmin hän vartioi keisarillista palatsia. Kapinan viimeisenä päivänä Constantiolus osallistui yhdessä Munduksen ja Belisariuksen kanssa hyökkäykseen kapinallisia vastaan hippodromilla.
Pigna

Pigna on Rooman yhdeksäs rione, jota ympäröivät lännessä Sant’Eustachio, pohjoisessa Colonna, idässä Trevi sekä etelässä Campitelli ja Sant’Angelo. Sen koko on noin 21 hehtaaria, väkiluku 13 400 ja väestötiheys peräti 65 000 asukasta neliökilometrillä (2013) – se onkin väestötiheydeltään ylivoimaisesti suurin rione.
Pienestä koosta huolimatta Pignan alueella on runsaasti kuuluisia rakennuksia ja muistomerkkejä. Rooman valtakunnan aikana alueella sijaitsi suuri Isiksen temppeli, josta on säilynyt vain muutama särkynyt patsas ja pieni obeliski. Kaupunginosan luoteiskulmassa, Sant’Eustachion ja Colonnan rajalla, sijaitsee Rooman tunnetuimpiin nähtävyyksiin lukeutuva Pantheonin kirkko, joka antiikin aikana oli kaikkien jumalten temppeli. Muita merkittäviä kirkkoja ovat Minervan temppelin raunioille rakennettu Santa Maria sopra Minerva, Andrea Pozzon kattomaalauksesta kuuluisa Sant’Ignazio di Loyola in Campo Marzio sekä jesuiittojen pääkirkko, barokkityylinen Gesù. Pignan kaakkoiskulmassa on valtava, vuonna 1465 valmistunut Palazzo Venezia, joka toimii nykyisin taidemuseona. Alueen lounaiskulmassa, Largo di Torre Argentinan aukiolla, on neljän antiikinaikaisen temppelin rauniot. Temppelialueelle on yleisöltä pääsy kielletty, minkä ansiosta siitä on tullut turvapaikka kulkukissoille.
Rajat.
Pignan rajat suhteessa naapurikaupunginosiin ovat seuraavat:
Myytinmurtajat (12. tuotantokausi)

Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.
Kauden 12 jaksot 210–222 esitettiin Yhdysvalloissa vuonna 2014.
Jakso 211 - Takaa-ajon huumaa.
Suomessa jakso on esitetty kauden 11 yhteydessä.
Jakso 212 - Kokeile kotona.
Myyttejä joita mahdollisesti voi kokeilla kotonakin:
Jakso 213 - Mahdottomia Myyttejä.
On mahdotonta:
Elyssa Davalos

Elyssa Davalos (s. 30. toukokuuta 1959) on yhdysvaltalainen näyttelijä, joka on esiintynyt esimerkiksi televisiosarjoissa "Ihmemies MacGyver", "Charlien enkelit", "Terve taas, Kotter", "Matlock" ja "Ritari Ässä". Hänen elokuvaesiintymisiinsä lukeutuu muun muassa "Riemukupla Meksikossa".
Elyssa Davalosin isä oli näyttelijä Richard Davalos, joka oli suomalaista ja espanjalaista syntyperää. Hänen siskonsa on näyttelijä-muusikko Dominique Davalos. Myös hänen tyttärensä Alexa Davalos on näyttelijä.
1+1 media

1+1 media () on Ukrainassa toimiva kaupallinen media-alan holdingyhtiö. Se on seitsemällä tv-kanavallaan maansa suurimpia tv-yhtiöitä, sisältää useita uutistuotantoon liittyviä palveluja (esimerkiksi yhtä maan tietotoimistoista) ja tuottaa omia sekä sovittaa Ukrainaan kansainvälisiä televisioformaatteja. Yhtiön kotipaikka on Kiova.
Yhtiön toimitusjohtaja on Oleksandr Tkatšenko. Holdingyhtiön omistuspohja ei sen sijaan selviä yhtiön kotisivustolta. Eräs ulkopuolinen lähde kertoo omistajaksi toisen holdingyhtiön (Cyprus Holding Limited). Toinen, seikkaperäisempi lähde raportoi taustalla olevan Ukrainan rikkaimpiin kuuluvan oligarkki Ihor Kolomoiskyin. Miljardööri Kolomoiskyi on sekä Ukrainan että Israelin kansalainen, jolla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Ukrainan väliaikaishallitus nimitti hänet maaliskuussa 2014 Dnipropetrovskin alueen kuvernööriksi.
Televisiolähetykset.
Yhtiön päätoimintaa ovat televisiolähetykset. Yhtiön seitsemästä kanavista tunnetuin on Ukrainan suosituimpiin lukeutuva 1+1. 1+1 median televisiokanavia ovat:
Tukitoiminnot.
Yhtiö ylläpitää useita suosittuja uutistuotantoon keskittyviä palveluita. Näitä ovat esimerkiksi uutissivustot TSN.ua, UNIAN (eräs maan tietotoimistosta) ja Glavred.info. Lisäksi 1+1 median tuottaa kansalliseen ja kansainväliseen viihdealan uutisiin keskittyviä verkkosivustoja (Telekritijka ja Dusia).
Sisällöntuotanto.
Mediayhtiön sisällöntuotanto ylläpitää ja kehittää yhtiön omia ohjelmaformaatteja. Lisäksi se sovittaa erilaisia kansainvälisiä tv-formaatteja yhtiön omille televisiokanaville sopivaan muotoon. Esimerkiksi 1+1 -kanavalla lähetetään Suomestakin tuttuja tv-formaatteja paikallisiin oloihin sovitettuna, kuten Voice of Finlandia vastaavaa Holos Krainia ja Hell's Kitchenia.
Jake Muzzin

Jake Muzzin (s. 21. helmikuuta 1989 Woodstock, Ontario, Kanada) on kanadalainen jääkiekkoilija, joka pelaa NHL-joukkue Toronto Maple Leafsissa. Hän on Stanley Cup -voittaja 2014 ja maailmanmestari 2015.
Ura.
Muzzinin varasi NHL:ään numerolla 141 Pittsburgh Penguins. Muzzin ei kuitenkaan Pittsburghissa pelannut, vaan teki vapaana agenttina sopimuksen Los Angeles Kingsin kanssa tammikuussa 2010.
Kingsin harjoitusleirin ja harjoituspelien jälkeen Muzzin sai kauden alussa paikan Kingsin NHL-kokoonpanossa. Marraskuussa hänet kuitenkin lähetettiin farmiseura Manchester Monarchsiin. Vain viikkoa myöhemmin hänet kutsuttiin takaisin Kingsiin Alec Martinezin loukkaannuttua. Vuonna 2012 Muzzin kutsuttiin AHL:stä Kingsiin pudotuspelien aikana. Hän ei kuitenkaan päässyt pelaamaan yhtäkään ottelua, kun Kings voitti Stanley Cupin. Vaikka hänen nimeään ei kaiverrettu pokaaliin, hän oli kuitenkin mukana Kingsin joukkuekuvassa.
Muzzin teki ensimmäisen NHL-maalinsa 26. tammikuuta 2013 Phoenix Coyotesia vastaan. Hän sai vakiinnutettua paikkansa Kingsin kokoonpanossa ja teki 45 runkosarjan ottelussa seitsemän maalia ja sai yhdeksän syöttöpistettä. 17 pudotuspeliottelussa hänelle kertyi kolme syöttöpistettä. Hänet nimettiin NHL:n kuukauden tulokkaaksi maaliskuussa 2013.
12. heinäkuuta 2013 Muzzin teki Kingsin kanssa kaksivuotisen jatkosopimuksen.
Kauden 2013–2014 alussa Muzzin pelasi Kingsin kolmannessa pakkiparissa, mutta eteni nopeasti ja oli pian Drew Doughtyn kanssa ensimmäisessä puolustajaparissa ansaiten lisää peliaikaa. Kauden aikana Muzzin pelasi keskimäärin 19:01 minuuttia per ottelu. Hän teki viisi maalia ja sai 19 syöttöä 76 runkosarjapelissä. Pudotuspeleissä 26 ottelussa hänen peliaikansa kasvoi 23.23 minuuttiin per ottelu. Stanley Cup -finaaleiden viidennessä ottelussa hän pelasi peräti 37.18 minuuttia. Los Angeles voitti Stanley Cupin mestaruuden ja Muzzinista tuli ensimmäinen Woodstockista kotoisin oleva urheilija, joka on onnistunut voittamaan suuren ammattilaistason palkinnon.
Muzzin kaupattiin tammikuussa 2019 Toronto Maple Leafsiin, toiseen suuntaan siirtyessä 1. kierroksen varausvuoro seuraavaan varaustilaisuuteen ja lupaukset Sean Durzi ja Carl Gundström.
Helmikuussa 2020 Muzzin teki neljävuotisen jatkosopimuksen Maple Leafsin kanssa.
Muzzin kuului Kanadan joukkueeseen, joka voitti maailmanmestaruuden Tšekissä 2015. Hän antoi turnauksessa kahdeksan maalisyöttöä ja voitti kisojen plus/miinus-tilaston tuloksella +14.
Sunicas

Sunicas (; eli 500-luvulla) oli hunnikomentaja, joka palveli Itä-Rooman armeijassa 500-luvulla. Aikalaishistorioitsija Zakharias Mytileneläisen mukaan hän oli paennut Itä-Roomaan ja saanut kasteen.
Vuonna 527 Sunicas palveli upseerina Darassa, Mesopotamiassa yhdessä toisen hunnin Simmasin kanssa. He onnistuivat puolustamaan kaupunkia persialaisten hyökkäyksiä vastaan. Aikalaislähteiden mukaan Sunicas toimi duxina vuonna 530, mutta virka saattoi olla vain nimellinen. Kesällä 530 Sunicas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Aiganin kanssa. Taistelun aikana Sunicas tappoi persialaiskomentaja Baresmanesin.
Vuonna 531 persialaiset hyökkäsivät roomalaisten Syyrian ja Eufratensiksen provinsseihin, ja Sunicas oli jälleen Belisariuksen armeijan mukana, kun roomalaiset marssivat persialaisia vastaan. Vaikka Belisarius oli käskenyt joukkojaan välttämään taistelua, oli Sunicas hyökännyt ruoankeruussa olleen persialaisjoukon kimppuun. Belisarius suuttui tästä, mutta magister officiorum Hermogenes sai miehet sopimaan riitansa. Sunicas ja Simmas osallistuivat huhtikuussa 531 Callinicumin taisteluun, jossa roomalaiset kärsivät tappion. Aikalaiskronikoitsija Johannes Malalaksen mukaan he onnistuivat suojaamaan armeijan perääntymistä yhdessä Petruksen johtaman jalkaväen kanssa, kunnes persialaiset lopulta vetäytyivät. Sunicasin vaiheista taistelun jälkeen ei tiedetä mitään.
Oréstis Karnézis

Oréstis Karnézis (, s. 11. heinäkuuta 1985) on kreikkalainen jalkapallomaalivahti, joka edustaa Serie A:n Napolia. Oikeajalkainen Karnezis kuuluu Kreikan jalkapallomaajoukkueeseen.
Ura.
Seurajoukkueura.
OFI Kreetassa ammattilaisuransa aloittanut, mutta ilman pelejä jäänyt Karnézis siirtyi vuonna 2007 Panathinaikos FC:n riveihin. Hän pelasi kuusi vuotta Ateenassa, ennen kuin hän siirtyi kesällä 2013 Udinese Calcioon ja sieltä suoraan lainalle Granada CF:ään. Huhtikuussa 2014 Granada onnistui voittamaan FC Barcelonan 1-0, pitkälti loistavasti pelanneen Karnéziksen ansiosta. Kaudeksi 2014-2015 Karnézis palasi takaisin Udineseen ja on noussut seuran ykkösmaalivahdiksi pelaten yhtä vaille kaikki ottelut kauden aikana.
Maajoukkueura.
Alle 21-vuotiaiden maajoukkueessa 2000-luvun puolessa välissä pelannut Karnézis teki debyyttinsä Kreikan jalkapallomaajoukkueessa helmikuussa 2012. MM-kisojen 2014 karsinnoissa Karnézis nousi maan ykkösvahdiksi, kun joukkue selvitti tiensä kesällä 2014 käytäviin MM-kisoihin. MM-kisoissa Karnézis pelasi jokaisessa Kreikan neljästä ottelusta, kun joukkue selviytyi sensaatiomaisesti 16 parhaan joukkoon.
Simmas

Simmas (; eli 500-luvulla) oli hunnikomentaja, joka palveli Itä-Rooman armeijassa 500-luvulla.
Vuonna 527 Simmasin ja Sunicasin joukot puolustivat Daraa Mesopotamiassa persialaisten hyökkäyksiltä. Aikalaislähteiden mukaan Simmas toimi duxina noin vuonna 531, mutta virka saattoi olla vain nimellinen. Kesällä 530 Simmas osallistui sotapäällikkö Belisariuksen alaisuudessa Daran taisteluun, jossa hän komensi 600 miehen vahvuista ratsuväkiyksikköä yhdessä Ascanin kanssa. Huhtikuussa 531 Simmas taisteli Callinicumin taistelussa, joka päättyi roomalaisten tappioon. Simmasin vaiheista tämän jälkeen ei tiedetä mitään.
Marcos Angeleri

Marcos Alberto Angeleri (s. 7. huhtikuuta 1983 La Plata, Argentiina) on argentiinalainen jalkapalloilija. Hän on edustanut mm. Espanjan Primera Divisiónissa pelaavaa Málagaa ja on pelipaikaltaan keskuspuolustaja.
24. heinäkuuta 2013 Angeleri siirtyi kolmivuotisella sopimuksella espanjalaisseura Málagaan. Hänestä maksettiin 230 000 euron siirtokorvaus.
Trevor Lewis

Trevor Lewis (s. 8. tammikuuta 1987 Salt Lake City, Utah, Yhdysvallat) on yhdysvaltalainen jääkiekkoilija, joka pelaa NHL-joukkue Los Angeles Kingsissä. Hän on Kingsin ensimmäisen kierroksen varaus . Lewis on voittanut Kingsin paidassa kaksi Stanley Cupia vuosina 2012 ja 2014.
Ura.
Los Angeles Kings varasi Lewisin NHL:ään numerolla 17 . 16. heinäkuuta 2006 Kings teki Lewisin kanssa kolmivuotisen tulokassopimuksen. Hän pelasi suurimman osan kaudesta OHL-joukkue Owen Sound Attackissa ennen siirtymistään Kingsin farmiseura Manchester Monarchsiin, jossa pelasi kauden loppuun asti esiintyen kahdeksassa ottelussa.
Lewis teki Kingsin kanssa 15. heinäkuuta 2011 kaksivuotisen sopimuksen, josta sai 1,45 miljoonaa dollaria kaudesta.
Kaudella 2011–2012 Lewis oli mukana voittamassa Stanley Cupia Kingsin kanssa. Kyseinen mestaruus oli joukkueen seurahistorian ensimmäinen. Lewis onnistui kahdesti maalinteossa kuudennessa ottelussa.
Heinäkuussa 2021 Lewis Solmi vuoden ja arvoltaan 800,000 tuhannen dollarin sopimuksen Flamesin kanssa.
Raivaaja (Aarre Aaltonen)

Raivaaja on kuvanveistäjä Aarre Aaltosen suunnittelema patsas, joka paljastettiin vuonna 1966 Aaltosen synnyinkuntaan Pöytyälle. Pöytyän kunnan ja seurakunnan pystyttämä patsas juhlisti seurakunnan 600-vuotista historiaa ja on omistettu ”kotiseudun raivaajille”.
Patsaassa on pronssinen korkokuva, joka on kiinnitetty kivipaateen. Aiheeltaan patsas on tyypillinen raivaajapatsas – ankarailmeinen ja uurekasvoinen lihaksikas mies ja suon ojitukseen tarkoitettu kuokka. Patsaan ilmaisua on pidetty Aaltosen teokseksi varsin voimakkaana, koska hänen työnsä ovat yleensä olleet hienopiirteisempiä. Teos korostaa ankaraa työtä ja raivaajahenkeä, kotiseutuylpeyttä ja sukupolvien jatkumoa.
Raivaaja-patsas sijaitsee Pöytyän kirkonkylässä pienellä aukiolla, jota rajaavat Vanha Tampereentie (Turuntie), Kyröntie, kirkkomaa ja seurakuntatalo.
Siru Airistola

Siru Airistola (s. 24. syyskuuta 1987 Vaasa) on suomalainen laulaja, joka voitti The Voice of Finland -laulukilpailun kolmannen tuotantokauden vuonna 2014. Hän lauloi finaalissa voittajakappaleena hänelle tehdyn ”Sä et kulu pois” -kappaleen. Voiton myötä hän sai levytyssopimuksen Universal Musicin kanssa.
Keväällä 2014 Airistola näytteli "Ihmemaa Oz" -musikaalissa Vaasan kaupunginteatterissa. Hän valmistui 2016 teatterimuusikoksi Tampereen Ammattikorkeakoulusta. 
Hänen ensimmäisen albuminsa säveltäminen alkoi keväällä 2014. Sirun toinen single, ”Kaksi naista”, hänen esikoisalbumiltaan "Solmut" julkaistiin 7. marraskuuta 2014.
Airistola osallistui Uuden Musiikin Kilpailuun 2015 kappaleella ”Mustelmat”, mutta karsiutui kilpailun karsinnoissa.
Airistola tekee itsensä lisäksi kappaleita myös muille artisteille. Joulukuussa 2016 Airistola julkaisi omakustanteisesti uuden ”Läpikulkumatkalla” -singlen, joka on osa vuonna 2017 järjestettävää "Koko Suomi tanssii" -kampanjaa. Helmikuussa 2018 hän julkaisi uuden singlen nimeltään "The Light".
Vuonna 2019 Airistola julkaisi kaksi singleä, "Habit" ja "Hold Up", jotka olivat singlelohkaisuja tulevalta vuoden 2020 EP:ltä. Tammikuussa 2020 Airistola julkaisi EP-levyn "Habit". Se oli kunnianosoitus oikeille instrumenteille ja muusikoille. Huhtikuussa 2021 ilmestyi Airistolan uusi, elektonista skandipoppia sisältävän singlen "I Wanna Feel".
Ristiinnaulitseminen Filippiineillä

Ristiinnaulitseminen Filippiineillä on joidenkin Filippiinien roomalaiskatolisten ylläpitämä perinne, jossa uskovaiset eläytyvät Kristuksen kärsimyksiin ristillä antamalla ristiinnaulita itsensä pitkänäperjantaina. San Fernandon lähellä vietettävässä perinteessä katolinen hurskaus yhdistyy kansanuskomuksiin. Ristiinnaulitsemisen lisäksi jotkut kristityt ruoskivat, viiltelevät lasinpaloilla ja hakkaavat toisiaan bambukepeillä Jeesuksen kärsimyksen muistoksi.
Ristiinnaulitseminen.
Naulaamisen tekevät roomalaisiksi sotilaiksi pukeutuneet miehet. Toimenpiteessä käytetään oikeita nauloja. Ristiinnaulitut nostetaan riippumaan naulatuista käsistään ja joskus myös jaloistaan muutamiksi minuuteiksi. Monissa kylissä osallistuminen on rajattu vain paikallisille asukkaille sen jälkeen kun jotkut ulkomaalaiset osallistuivat tapahtumaan vääristä syistä.
Kritiikki.
Roomalaiskatolinen kirkko ja terveysviranomaiset ovat puhuneet perinnettä vastaan, mutta joka vuosi toistuvaan tapahtumaan tulee aina paljon osallistujia ja katsojia. Osallistujat uskovat, että tapa auttaa heitä sovittamaan syntejään, saamaan ihmeparantumisen vaikeaan sairauteen tai kiittämään jo saaduista armolahjoista. Kirkko ei hyväksy perinnettä, muttei myöskään pyri estämään sitä. Rituaalissa ristiinnaulittavalta menee runsaasti verta ja paikalle järjestetään usein sairaanhoitajia sekä ambulansseja.
Otso Kukkonen

Otso Heikki Kukkonen (12. heinäkuuta 1928 Kajaani – 18. toukokuuta 2021 Kajaani) oli suomalainen toimittaja, koulutukseltaan valtiotieteiden kandidaatti vuodelta 1953. Hän oli Kainuun Sanomien päätoimittaja vuodesta 1955 ja sai professorin arvonimen 1981.
Hänen isänsä oli Kainuun Sanomien päätoimittaja Jussi Kukkonen.
Vengeance Falls

Vengeance Falls on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.
Albumi nousi Suomen virallisen listan sijalle 11.
Ghassanidit

Ghassanidit olivat arabikansa Levantissa nykyisen Syyrian etäosissa ja siitä etelään. He toimivat 500-luvulla Itä-Rooman liittolaisina ("foederati") suojellen Syyrian provinssin rajoja. He taistelivat usein itäroomalaisten puolella Persian sassanideja ja näiden vasalleja lakhmidien arabeja vastaan. Ghassanidien kuuluisin hallitsija oli al-Harith (Arethas itäroomalaisissa lähteissä), joka hallitsi noin vuosina 528–569. Ghasanidien pääkaupunki oli nykyisin raunioitunut Dzabiyya, joka on lähellä Damaskosta.
Ghassanidit olivat kääntyneet kristinuskoon, mutta he olivat monofysiittejä, minkä takia Itä-Rooman keisarit yrittivät usein rajoittaa heidän valtaansa. Monofysiitit uskoivat, että Kristuksella oli vain yksi, jumalallinen luonto ja hänen ihmisyytensä oli näennäistä. Suuntaus oli tuomittu harhaopiksi vuonna 451 Khalkedonin kirkolliskokouksessa. Vuonna 584 Bysantin keisari Maurikius (582–602) syytti ghassanideja vehkeilystä ja lopetti Ghassanidien federaation, joka hajosi 15 arabiheimoksi. Vuonna 602 alkaneessa sodassa sassanidien Persia valloitti alueen helposti. Sassanidien valtakunnan romahdettua 630-luvulla Bysantti ei pystynyt enää palauttamaan valtaansa sinne. Vuoteen 660 alueen ja koko Lähi-idän uudeksi hallitsijaksi kohosi Muawija, joka perusti hallintonsa Damaskokseen.
Outsider (albumi)

Outsider on brittiläisen Uriah Heep -yhtyeen kesäkuussa 2014 julkaistu 24. studioalbumi. Sen julkaisi Frontiers Records CD:nä ja vinyylinä. Vinyyliversion kappalejärjestys eroaa hieman CD-version vastaavasta.
Albumi on yhtyeen ensimmäinen, jolla soittaa basisti Davey Rimmer.
Kappaleet.
LP-versio.
A-puoli
B-puoli
GDF Media Limited

GDF Media Limited eli GDF Media Ltd. on yksityinen, Kyprokselle rekisteröity media-alan holdingyhtiö, joka hallitsee osaa Ukrainan suosituimmista televisiokanavista. Yhtiö on osa ukrainalaisen oligarkki Dmytro Firtašin Group DF Limited -yhtymää.
Oligarkki Firtaš on kuulunut Ukrainan rikkaimpiin ihmisiin. Hänet tunnettiin Ukrainan parlamentin helmikuussa 2014 syrjäyttämän Viktor Janukovitšin tukijana. Firtaš oli Yhdysvaltain antaman etsintäkuulutuksen perusteella pidätettynä Itävallassa maaliskuussa 2014, mutta vapautui takuita vastaan odottamaan oikeudenkäyntiä.
Mediaomistukset ja tv-kanavat.
GDF Media Limited hallitsee helmikuussa 2013 yhteensä 2,5 miljardin Yhdysvaltain dollarin kaupalla hankkimaansa, Kiovassa kotipaikkaansa pitävää Inter Media Group Limited -mediayhtiötä. Yhtiön tv-kanavista tunnetuin on Inter TV, joka on katsojamääriltään Ukrainan suosituin tv-kanava.
GDF Media Limited -yhtiön kanavia ovat (osa Inter Media Group Limited -yhtiön välityksellä):
Hall of fame

Hall of Fame voi viitata ainakin seuraaviin asioihin:
Kunniagalleriat.
"Hall of Fame" tarkoittaa kunniagalleriaa. Tunnettuja Hall of Fame -nimisiä kunniagallerioita ovat:
Miesten juttuja

Miesten juttuja on yhdysvaltalainen komediasarja, jonka on luonut Breckin Meyer. Sarja on lajiltaan tilannekomedia. Yhdysvalloissa "Miesten juttuja" alkoi TBS-kanavalla 24. toukokuuta 2012. Sarjan pääosaa esittää Danny Masterson (muun muassa tuttu "70’s Show" -televisiosarjasta).
Suomessa TV5-kanava esittää sarjaa. Sarjan ensiesitys Suomessa oli 24. elokuuta 2013.
"Miesten juttuja" sijoittuu lehden toimitukseen. Sarja kertoo neljästä kaveruksesta ja heidän ihmissuhde- ja työ-elämästään, tilanteessa jossa pääosanesittäjän Milon (Danny Masterson) suhde tyttöystäväänsä on päättynyt.